♪ আখলাক আহমেদ ♪
www.facebook.com/akhlak.ahmed.779
♪ https://subscene.com/u/1072247 ♪
ভিসেরিসঃ এই বিশ্ব সবসময় এতটা ছোট ও অসহায় ছিলো না।
হাজার হাজার বছর আগে যখন মানুষেরা ঈশ্বরদের উপাসনা করতো
ভ্যালেরিয়ানরা নিজেরাই ঈশ্বর হয়ে উঠেছিল।
জাদুশক্তি অথবা চেষ্টার মাধ্যমে,
তারা ইতিহাসের শ্রেষ্ঠ জীবকে বশ করে।
ঘোড়া মানুষকে জমির উপর কর্তৃত্ব এনে দেয় এবং জাহাজ সমুদ্রের উপর।
কিন্তু ড্রাগন আমাদের আকাশ দিয়েছিল এবং তার নিচের সবকিছু এবং সবার উপর কর্তৃত্ব।
তাদের স্বর্ণ যুগে, আমার পূর্বপুরুষেরা পুরো বিশ্বে রাজত্ব করেছিল।
যেসকল অংশ আমরা জয় করি নি সেগুলো জয় করার যোগ্য ছিলো না।
আমাদের ভ্যালেরিয়ার রাজধানীর তুলনায় পূর্বের জাঁকালো নগরীগুলো কিছুই ছিলো না।
কারণ ড্রাগনের আগুন ও যাদুর সাথে হাতুড়ি ও পাথরের তুলনা চলে না।
এটা ছিল একটা এম্পায়ার যেটা কেয়ামত পর্যন্ত টিকে থাকার জন্য বানানো হয়েছিল।
কিন্তু টিকতে পারে নি।
৪০০ বছর আগে ডুম ভ্যালেরিয়াতে আঘাত হানে।
পর্বত ডিমের মতো চিড় চিড় হয়ে যায়।
নদীনালার পানি বাষ্পে পরিণত হয়।
ছাই, ধোয়া ও আগুনের ফোয়ারা মাটি ফুঁড়ে বেরিয়ে আসে,
এতটাই উঁচু ও উত্তপ্ত যে আকাশে উড়ন্ত ড্রাগন পর্যন্ত ভস্ম হয়ে যায়।
মাটি দ্বিখণ্ডিত হয়ে পড়ে এবং সমুদ্র তেড়ে আসে।
কয়েক ঘন্টার মাঝে, ইতিহাসের সবচেয়ে মহান নগরী ইতিহাসে পরিণত হয়।
আমার পূর্বপুরুষরা বাকিদের মতো পুড়ে অথবা ডুবে মারা যায় নি।
ডুমের ১২ বছর পূর্বে, তার প্রতিপক্ষদের টিটকারি সত্ত্বেও,
এনার টারগেরিয়ান তার পরিবারকে সাথে নিয়ে রাজধানী ত্যাগ করে।
বলা হয় যে তার মেয়ে স্বপ্নে ভ্যালেরিয়ার ধ্বংস দেখেছিল।
যত সম্ভব, এনার ভ্যালেরিয়াতে কিছু দুর্ভাগ্যের সম্মুখীন হয়েছিল
এবং মৃত্যুদণ্ডের পরিবর্তে নির্বাসন বেছে নিয়েছিল।
সে এবং হাউস টারগেরিয়ান বিষণ্ণ, বিচ্ছিন্ন, ঈশ্বর পরিত্যক্ত এক দ্বীপে আশ্রয় গ্রহণ করে।
কিন্তু আর পরিত্যক্ত না।
বর্তমানে হারিয়ে যাওয়া পদ্ধতির সাহায্যে আমরা
ড্রাগনস্টোনের একটা ছোট্ট উপনিবেশকে শেষ ড্রাগন লর্ডেদের
জন্য উপযুক্ত এক দূর্গে পরিণত করি।
তারপর এনারের উত্তরসূরিরা সেটাকে তাদের হারানো স্বদেশের সমাধিগৃহ বানিয়ে বাস করতে থাকে।
এগোনের আগমণের আগ পর্যন্ত।
যখন সে পূর্বে তাকিয়ে দেখে,
সে অতীত, জরা, কান্তি ও মৃতদের দেখতে পায়।
যখন পশ্চিমে তাকায়,
সে ভবিষ্যৎ দেখতে পায়,
সে মাঠে ও জমিতে সোনা দেখতে পায়
এবং তার বাদে আকাশে অন্য কোন ড্রাগন ছিলো না।
সে তার বোন রেনিস ও ভিসেনিয়াকে সাথে নিয়ে একজন আগন্তুক হিসেবে
এই বিশাল মহাদেশের উপর উড়ে বেড়ায়।
কিন্তু যখন এগোন ফিরে আসে,
সে ওয়েস্টেরোসের আকৃতির বিশাল এক টেবিল বানানোর আদেশ দেয়
যেটাতে তাদের দেখা সকল নদীনালা ও পর্বতসমূহ থাকবে।
সাত রাজ্যের একটা ম্যাপ, যার সাতটা রাজ্য
সেই সময় সাতটা পরিবারের অধীনে ছিলো।
হাউস ডারেনডান তাদের দুর্গ স্ট্রোমস এন্ড থেকে স্ট্রোমল্যান্ডে রাজ করতো।
যেটা ড্রাগনস্টোনের দক্ষিণে অবস্থিত।
আয়রন আইল্যান্ডের হাউস হোরে রিভারল্যান্ড দখল করে সেখানকার লোকেদের গোলাম বানিয়ে,
গডস আই এর উপকূলে অবস্থিত
বিশালাকার দুর্গ হ্যারেনহল থেকে সেখানে রাজ করতো।
হাউস স্টার্ক রাজ করতো বরফ শীতল উত্তরে, যেটা ওয়েস্টেরোসের
সবচেয়ে পুরনো, সবচেয়ে বড় ও জনশূন্য রাজ্য।
ওয়েস্টারল্যান্ডের রাজা ছিলো হাউস ল্যানিস্টার,
যেটা সোনার খনির ফলে সবচেয়ে ধনী রাজ্য।
রিচের রাজা ছিলো হাউস গার্ডেনার,
যেটা ফসলের কারণে দ্বিতীয় ধনী রাজ্য।
হাউস এরিন ভেলকে আগলে রেখেছিল অথবা বলতে গেলে ভেল তাদেরকে আগলে রেখেছিল।
ব্লাডি গেট ছাড়া অন্য কোন ভাবে তাদের পর্বতমালা পার করা সম্ভব না,
যেটা তাদের শত্রুরা কখনো পার করতে পারে নি।
হাউস মার্টেলের অধীনে ছিল ডর্ণের মরুভূমি,
কারণ অন্যকেউ হয়ত সেটা নিতে চাই নি।
এই সাত রাজ্য একসাথে মিলে তৈরি হয়েছিল ওয়েস্টেরোস,
একটা রাষ্ট্র যা তখনো রাষ্ট্র হয়ে উঠে নি,
যাতে রাজ করতো সাত মহান পরিবার যারা জানতোও না মহানতা কি।
এগোন তাদের সেটা শিখিয়ে দিবে।
ভ্যারিসঃ যদিও হাউস ডারেনডন নিজেদের স্ট্রোম কিং নামে ডাকতো
তারা দমকা হাওয়ার চাইতে বেশি কিছু ছিলো না।
স্ট্রোমসল্যান্ডে তাদের রাজত্ব বিগত কয়েক শতাব্দী
ধরে অন্যান্য পরিবারদের সাহায্য
নিয়ে ধুকে ধুকে টিকে ছিলো,
যার বেশিভাগ টা ছিলো হাউস হোরে এর সাহায্য,
যারা সদ্যই তাদের বিশালাকার দুর্গ হ্যারেনহল বানানোর কাজ শেষ করেছিল।
যেটা রিভারল্যান্ডে রাজ করার জন্য অতিরিক্ত বড় ও খরচ সাপেক্ষ।
রাজা আ্যারগিল্যাক জানতো আয়রনবর্ণরা কোথায় পাল্টি খাবে।
আপনারা হয়ত ভাববেন, একজন রাজা যে তার রাজমুকুট ধরে রাখতে চাই,
সে আগুন নির্গমনকারী জীবের মালিক হতে সতর্ক থাকবে।
কিন্তু রাজা আ্যারগিল্যাক ডারেনডন কে এমনি এমনি "দ্য আ্যারোগেন্ট" ডাকা হতো না।
নিজের বংশের পতন রোধের আশায়,
তার শত্রুদের বিরুদ্ধে লড়ার জন্য
সে এগোন টারগেরিয়ানের কাছে সাহায্য চেয়ে দূত প্রেরণ করে।
পরিবর্তে, আ্যারগিল্যাক এমন জমি দেওয়ার প্রতিশ্রুতি দেয় যা তার ছিলো না
ও একটা স্ত্রী যা এগোনের প্রয়োজন ছিলো না,
কারণ ভ্যালেরিয়ানদের সদৃশ এগোন তার বড় বোন ভিসেনিয়া কে বিয়ে করেছিল।
তারপর, ভ্যালেরিয়ানদের অসদৃশ সে তার ছোট বোন রেনিসকেও বিয়ে করেছিল।
দুই বোন, দুই স্ত্রী।
হয়ত এই জন্যই সে ড্রাগনস্টোন ত্যাগে এত ব্যস্ত হয়ে উঠেছিল।
এগোন ভদ্রতার সাথে আ্যারগিল্যাক কে উত্তর দেয়।
সে তার নিজের দূত পাঠায় এবং তার সবচেয়ে
কাছের বন্ধু ও কথিত সৎভাই ওরিস ব্যারাথিওনের সাথে বিয়েতে
ডারেনডান রাজকুমারীর হাত চেয়ে অনুরোধ করে।
এর প্রতিউত্তরে আ্যারগিল্যাক একটা বাক্স ও একটা নোট পাঠায়,
"তোমার ওই জারজ আমার থেকে শুধু এই হাত পাবে।"
বাক্সের মধ্যে ছিলো এগোনের পাঠানো দূতের কাটাহাত।
এমন একটা অজুহাতের জন্য এগোন কতদিন অপেক্ষা করেছিল?
যখন তার সৈন্যরা প্রস্তুত হচ্ছিলো,
সাত রাজ্যের প্রত্যেক লর্ডের কাছে রেভেন গিয়ে পৌঁছাই।
প্রত্যেকে একটাই বার্তা বয়ে নিয়ে গিয়েছিল।
আজকের এই দিন থেকে ওয়েস্টেরোসে মাত্র একটা রাজা থাকবে।
যারা হাউস টারগেরিয়ানের এগোনের সামনে মাথা নত করবে
তারা নিজেদের জমি ও পদবি রাখতে পাবে।
যারা তার বিরুদ্ধে অস্ত্র ধরবে
তাদের পরাজিত করে ধ্বংস করে দেওয়া হবে।
হতভাগা আ্যারগিল্যাক।
ঔদ্ধত্যেও সে এগোনের সমকক্ষ হতে পারে নি।
এগোন ব্লাকওয়াটার নদীর মোহনায় অবতরণ করে
এবং হ্যারেন ও আ্যারগিল্যাকের মাঝের
বিরোধপূর্ণ এলাকায় এগোনফোর্ট নির্মান করে,
যাতে তারা এটা ঠিক করে উঠতে না পারে যে সে কার সমস্যা।
সাত রাজ্যের প্রথা অনুসরণ করে,
এগোন তার নিজের একটা পতাকা বানায়,
কালো ফিল্ডে আগুন নির্গমনকারী তিন মাথার একটা ড্রাগন।
ভিসেনিয়া তার মাথায় ভ্যালেরিয়ান স্টিলের রুবি খচিত মুকুট স্থাপন করে
এবং রেনিস তাকে মহারাজা ঘোষণা করে,
যা ছিল ডন এজের পর এই মহাদেশের দেখা প্রথম হাই কিং।
যখন তার লর্ডেরা ও জড় হওয়া প্রজারা তাকে উৎসাহিত করছিলো,
এগোন তার অনুগত বন্ধুদের নিয়ে একটা "ছোট পরিষদ" গঠন করে।
যেটার নেতৃত্বে ছিলো ওরিস ব্যারাথিওন, যাকে সে ডাকতো "আমার শক্ত ডানহাত।"
পদবিটা টিকে যায়,
এবং একটা জারজ প্রথম হ্যান্ড অব দ্য কিং হয়ে উঠে।
কিন্তু সেই সময় এগোনের সাম্রাজ্যের মধ্যে শুধু একটা পাথুরে দ্বীপ ও হাতে গোণা কিছু মাঠ ছিলো।
অন্য রাজাদের আরো বড় সৈন্যদল, জাহাজ, দূর্গ এবং হাজার হাজার বছর রাজত্বের অভিজ্ঞতা ছিলো।
কিন্তু এগোনের কাছে ছিলো ড্রাগন।
"আগুন এবং রক্ত"-কে সে তার পরিবারের নীতিবাক্য হিসেবে বেছে নিয়েছিল।
সে থামার পূর্বে নদী, মাঠ ও আকাশে লাল হয়ে উঠবে।
♪ আখলাক আহমেদ ♪
ইউরনঃ হাউস হোরে এর হ্যারেন উত্তরাধিকার সূত্রে একটা রাজ্য পেয়েছিল
যেটা আয়রন আইল্যান্ড থেকে ট্রাইডেন্ট পর্যন্ত বিস্তৃত ছিলো,
এতই বড় সাম্রাজ্য যে তা পাইক থেকে শাসন করা সম্ভব ছিলো না।
৪০ বছর তার আয়রনবর্ণরা
দূর্গ বানানোর জন্য পাথর, কাঠ
ও গোলামের খোঁজে পুরো রিভারল্যান্ড জুড়ে লুটপাট করে বেড়ায়।
বলা হয় যে এগোন যেদিন ওয়েস্টেরোস এসে পৌঁছেছিল
মিস্ত্রীরা সেদিন হ্যারেনহলে শেষ পাথরটি গেঁথেছিল।
সেটা ঐশ্বরিক কোন লক্ষণ ছিলো হয়ত।
হয়ত ড্রাগন এসে পৌঁছানোর আগে মিস্ত্রিরা সেখান থেকে পালাতে চেয়েছিল।
তারাই একমাত্র ছিলো না।
এগোনের আগমনের পর
রিভারল্যান্ডের লর্ডেরা হাউস টাল্লির নেতৃত্বে বিদ্রোহ শুরু করে।
মনে হয় না হ্যারেন সেটা লক্ষ্য করেছিল।
হ্যারেনহল দশলক্ষ সৈন্যের বাহিনীকেও আটকাতে সক্ষম ছিলো।
কোন মই তার দেওয়ালের শিখরে পৌঁছাতে সক্ষম ছিলো না,
এবং কোন র‍্যাম সেটাকে ভাঙ্গতে সক্ষম ছিলো না।
যেকোনো বুড়ির গুদের মতো ওই দুর্গও ছিলো অভেদ্য।
হ্যারেন নিজেকে, তার সন্তানদের, তার সৈন্যদের ভেতরে নিয়ে দরজা বন্ধ করে দায়
এবং এগোনের বাহিনীর বিষ্ঠায় পরিণত হওয়ার অপেক্ষা করতে থাকে।
যখন এগোন এই বিশাল দুর্গটা দেখতে পায়, সে আলোচনা করার প্রস্তাব দেয়।
হ্যারেন রাজি হয়।
ভ্যালেরিয়া ছিলো এই বিশ্বের দেখা সবচেয়ে মহান সভ্যতা।
হ্যারেন তার ছাইতে মুততে চেয়েছিল।
এগোনঃ "আত্মসমর্পণ করো এবং তোমাকে আয়রন আইল্যান্ডের লর্ড হিসেবে থাকতে দেওয়া হবে।"
"আত্মসমর্পণ করো এবং তোমার পর তোমার সন্তানরা শাসন করতে পাবে।"
"তোমার দূর্গের বাইরে আমার সৈন্যদল দেখেছ তুমি"
"আমার ড্রাগনদের দেখেছ তুমি।"
হ্যারেনঃ "আমার দূর্গের বাইরে থাকা কিছু আমার চিন্তার বিষয় না।"
"আমার দেওয়াল যথেষ্ট পুরু ও দৃঢ়।"
এগোনঃ "ড্রাগন উঠতে পারে।"
.
হ্যারেনঃ "কিন্তু পাথর আগুনে পুড়ে না।"
এগোনঃ "যখন সূর্য ডুববে তোমার বংশ শেষ হয়ে যাবে।"
ইয়রনঃ হ্যারেন হাসতে হাসতে তার দুর্গে ফেরত আসে।
ভেতরে প্রবেশের পর সে ঘোষণা করে যে, যেই এগোন অথবা তার ড্রাগনকে
বধ করতে পারবে তাকে জমি, সম্পদ ও পছন্দমত টাল্লি কন্যা দেওয়া হবে।
দিগন্তে সুর্য ডোবার পর,
হ্যারেনের ব্যাটেলমেন্ট পাহারা দেওয়া সৈন্যরা
প্রত্যেক দমকা হাওয়ায় ডানার শব্দ শুনতে শুরু করে।
কিন্তু চাঁদ উঠে ও ডুবে যায়
এবং কোন ড্রাগন দেখা দেয় না।
ভিসেরিসঃ যখন আয়রনবর্ণরা ব্যাটেলমেন্ট পাহাড়ায় ব্যস্ত ছিলো,
এগোন তার ড্রাগন ব্যালেরিয়নকে উড়িয়ে কালো আকাশের এতটাই উপরে নিয়ে যায় যে
সেখান থেকে হ্যারেনহলের মতো বিশাল দূর্গকেও পিঁপড়ার বাসার মতো দেখাচ্ছিলো।
তারপর সে সরাসরি দেওয়াল দিয়ে ঘেরা দূর্গের মাঝে ঝাপ দেয়।
হ্যারেনহলের পাঁচ টাওয়ার হাতের মতো এগোনের দিকে এগিয়ে আসে।
ব্যালেরিয়ন তার মুখ খুলে এবং প্রত্যেকটা আঙ্গুলকে অগ্নি স্নান করায়।
ইউরনঃ হ্যারেন ঠিক ছিলো, পাথর আগুনে পুড়ে না, কিন্তু মানুষ পুড়ে,
এমনকি তারা আয়রনবর্ণ হলেও।
ড্রাগন আমার পূর্বপুরুষদের ছাইয়ের স্তুপে আটকে ফেলে।
ফলে যারা আগুন থেকে বেঁচেছিল তারা দম আটকে মারা যায়।
হ্যারেনের সৈন্যরা ব্যাটেলমেন্ট থেকে লাফ দেয় এবং মারা যায়।
তারা ওয়ালের বিপরীতে আশ্রয় নেয় এবং মারা যায়।
তারা ইয়ার্ডে পালায় এবং মারা যায়।
হ্যারেন এবং তার সন্তানেরা দূর্গের মধ্যে আশ্রয় গ্রহণ করে।
পাথর আগুনে পুড়ে না,
কিন্তু যখন ব্যালেরিয়ন সেটাতে আগুন নিক্ষেপ করে সেটা উত্তপ্ত হয়ে উঠে।
.
বিশ্বের সবচেয়ে বড় দূর্গ বিশ্বের সবচেয়ে বড় চুলায় পরিণত হয়
এবং তার মধ্যে হ্যারেনের বংশ পুড়ে মারা যায়।
ভিসেরিসঃ দূর্গের দেওয়ালের বাইরে,
হ্যারেনহলের টাওয়ারগুলো লাল হয়ে জ্বলে উঠে,
পাঁচটা টাওয়ার বিশাল মোমবাতির মতো গলতে শুরু করে
এবং মোমের মতো গলিত পাথর তাদের দেহ হতে চুইয়ে চুইয়ে পড়তে থাকে।
পরেরদিন সকালে এগোন একটা নতুন রিভারল্যান্ড সৃষ্টি করে।
সে বিদ্রোহী এডমিয়ন টাল্লিকে রিভারল্যান্ডের ওয়ার্ডেন বানিয়ে দেয়,
এবং রিভারল্যান্ডের অন্যান্য লর্ডেদের তার কাছে আনুগত্যের শপথ নিতে বলে।
কয়েক শতাব্দী ধরে, হাউস হোরে রিভারল্যান্ডে ত্রাস ফলিয়ে রেখেছিল।
হাউস টাল্লির অধীনে,
রিভারল্যান্ড অবশেষে শান্তি ও সমৃদ্ধির পথে ফিরে আসবে।
আগুন নিভে আসলে তারা দূর্গের মধ্যে প্রবেশ করে,
এগোন তার সৃষ্ট ধ্বংসাবশেষের মধ্যে প্রবেশ করে।
সে বিবর্ণ মৃতদেহ, ঝলসে যাওয়া পাথর
ও তার বিগত শত্রুদের ভঙ্গ ও গলিত তরবারি দেখতে পায়।
তার লোকেদের আশ্চর্য করে দিয়ে,
সে এইসব বেহুদা তরবারিগুলো জড় করে এগোনফোর্টে পাঠানোর আদেশ দেয়।
ভ্যারিসঃ রাজ্যাভিষেকের পর এগোন হ্যারেনহল যাত্রা করলে,
ওরিস ব্যারাথিওন তার বেশিভাগ সৈন্য, রানী রেনিস ও রানীর ড্রাগনকে নিয়ে
স্ট্রোমল্যান্ডের রাজা আ্যারগিল্যাক দ্য এরোগেন্ট এর সাথে লড়তে দক্ষিণে যাত্রা করে,
যে তাদের এই যুদ্ধ শুরুর অজুহাত দিয়েছিল।
আ্যারগিল্যাকের দূর্গ ছিলো স্ট্রোমস এন্ড,
ওয়েস্টেরোসে হ্যারেনহলের পর সেটাকে সবচেয়ে দুর্ভেদ্য দুর্গ হিসেবে ধরা হতো।
আ্যারগিল্যাক হয়ত এরোগেন্ট ছিলো কিন্তু সে বোকা অথবা ভীতু ছিলো না।
তার লর্ডেরা তাকে দূর্গের দরজা বন্ধ করে অবরোধের জন্য প্রস্তুতি নিতে বলে,
কিন্তু হ্যারেনহলে কি ঘটেছে তা সে শুনেছিল
এবং শুয়োরের মতো নিজের দূর্গে পুড়ে মরতে সে রাজি ছিলো না।
তার চেয়ে বরং তরবারি হাতে লড়াই করে জয় অথবা পরাজয়ের মুখোমুখি হবে।
সে তার ব্যানরদের ডাক দেয় এবং ওরিস ব্যারাথিওনের সাথে লড়ার উদেশ্যে যাত্রা করে।
রেনিসের ড্রাগন মেরাক্সিসের বৌদলতে,
ওরিস জানতো যে আ্যারগিল্যাক আসছে এবং এটাও জানতো যে তার সৈন্য কত
এবং সে কখন এসে পৌঁছাবে।
তাই ওরিস উপগিরির উঁচু জমিতে উঠে আ্যারগিল্যাকের জন্য অপেক্ষা করতে থাকে।
দুই সৈন্যদলের আগমনের পর
ঝড়ো বাতাস শুরু হয় এবং বৃষ্টির কণা আকাশ থেকে নেমে আসে।
একটা ঝড় যা এই লড়াইকে "দ্য লাস্ট স্ট্রোম" নাম দিবে।
রাজা আ্যারগিল্যাকের লর্ডেরা তাকে আবহাওয়া শান্ত হওয়া পর্যন্ত অপেক্ষা করতে বলে
কিন্তু স্ট্রোম কিং দেখে যে বৃষ্টি
উপগিরির উপরে থাকা ব্যারাথিওন সৈন্যদের মুখে গিয়ে লাগছে,
এবং আ্যারগিল্যাকের সৈন্য ছিলো ব্যারাথিওনের দ্বিগুণ,
নাইট ও ওজনদার ঘোড়া ছিলো চার গুন।
আ্যারগিল্যাক আক্রমণ করে।
তিনবার আ্যারগিল্যাক তার নাইটদের নিয়ে ব্যারাথিওন লাইন ভাঙ্গার চেষ্টা করে
কিন্তু উপগিরিটা ছিলো ঢালু এবং বৃষ্টি মাটিকে কাদাকাদা করে তুলেছিল।
যুদ্ধঘোড়া ভারসাম্য হারিয়ে উল্টে পড়ে
এবং আক্রমণ ব্যর্থ হয়।
মনে হচ্ছিলো আ্যারগিল্যাক হেরে যাবে
কিন্তু সে তার বর্শাধারী সৈন্যদের উপরে যাওয়ার আদেশ দেয়।
বৃষ্টির ফলে ব্যারাথিওন বাহিনী সেটা দেখতে পায় নি এবং যখন দেখে ততক্ষণে অনেক দেরি হয়ে গেছে।
প্রথমে একটা অংশের পতন হয় তারপর আরেকটা, তারপর আরেকটা
শেষে গিয়ে শুধু ব্যারাথিওন বাহিনীর মধ্যভাগ টিকে থাকে।
যদি আ্যারগিল্যাক তাদের হারিয়ে দিতে পারে,
সে শত্রুবাহিনীকে ছত্রভঙ্গ করে দিতে পারবে।
আ্যারগিল্যাক ও তার সৈন্যরা আক্রমণ করে এবং ব্যারাথিওন লাইন ভেঙ্গে যায়...
এবং আবির্ভাব ঘটে রানী রেনিস ও তার ড্রাগনের।
আ্যারগিল্যাকের ভ্যানগার্ড আগুনে পুড়তে শুরু করে এবং তার সৈন্যরা ত্রাসিত হয়ে পড়ে।
জয় পরাজয়ে পরিণত হয়,
এবং আ্যারগিল্যাক নিজেই তার ঘোড়া থেকে পড়ে যায়।
কিন্তু সে আত্মসমর্পণ করে নি।
যখন ওরিন ব্যারাথিওন এসে পৌঁছাই,
সে দেখে যে বৃদ্ধ রাজা অর্ধ ডজন সৈন্যের সাথে লড়ছে,
এবং আরো অর্ধ ডজন তার পায়ের কাছে মৃত পড়ে আছে।
ওরিস তার ঘোড়া থেকে নেমে বৃদ্ধ রাজার দিকে এগিয়ে যায়
এবং তাকে আত্মসমর্পণ করার শেষ সুযোগ দেয়।
আ্যারগিল্যাক অসম্মতি জানায়।
তাদের দুজনকে ঘিরে ঝড় বইতে থাকে,
বিবর্ণবৃদ্ধ যোদ্ধা ও শ্মশ্রুধারী তরুণ
রাজ্য ও জীবনের জন্য লড়াই শুরু করে।
পরিশেষে আ্যারগিল্যাকের ইচ্ছে পূরণ হয়।
সে তরবারি হাতে মৃত্যুবরণ করে।
আ্যারগিল্যাকের মৃত্যুর খবর ছড়িয়ে পড়লে
তার লর্ড ও নাইটেরা নিজেদের তরবারি ফেলে পালিয়ে যায়।
ওরিস তার সৈন্যদের নিয়ে আ্যারগিল্যাকের দূর্গ দখলের উদ্দেশ্যে স্ট্রোমস এন্ড যায়
কিন্তু গিয়ে তারা দূর্গের দরজা বন্ধ পায়।
আ্যারগিল্যাকের কন্যা তার পিতার মুকুট পরিধান করেছে,
এবং নতুন স্ট্রোম কুইন তার পিতার মতোই আত্মসমর্পণ করতে রাজি না।
সে ঘোষণা করে যে ওরিস এখানে শুধু হাড়, রক্ত ও ছাই জয়লাভ করবে।
কিন্তু তার লোকেরা তার চেয়ে দুর্বল ছিলো,
এবং সেদিন রাতে তারা আ্যারগিল্যাকের কন্যাকে নগ্ন করে
শিকল দিয়ে বেঁধে ওরিসের সামনে উপস্থাপন করে।
আ্যারগিল্যাক বিয়েতে ওরিসকে তার মেয়ের হাত দিতে অস্বীকৃতি জানিয়েছিল।
এখন ওরিস তার মেয়ের যে অঙ্গ ইচ্ছে নিতে পারে।
কিন্তু ওরিস মেয়েটাকে শিকলমুক্ত করে,
তাকে নিজের আলখাল্লা দিয়ে ঢেকে দিয়ে এক গ্লাস ওয়াইন অফার করে।
সে তাকে জানায় যে, যুদ্ধে তার পিতার সাহসকে সম্মান জানানোর জন্য সে হাউস ডারেনডানের
বাহিনী, পতাকা ও পারিবারিক নীতিবাক্য গ্রহণ করবে।
সুবিধাজনকভাবে, এগুলো গ্রহনের জন্য ওরিসকে কিছু ত্যাগ করতে হতো না।
মুকুটধারী হরিণ হাউস ব্যারাথিওনের প্রতীক হয়ে উঠে,
এবং স্ট্রোমস এন্ড হয়ে উঠে তাদের দূর্গ।
আ্যারগিল্যাকের কন্যা তার বাড়িতেই থাকবে
যদিও একজন লেডি হয়ে রাজকুমারী হয়ে না।
স্ট্রোমল্যান্ড এখন এগোনের
এবং রাজস্ব হিসেবে এগোন তার পরাজিত সৈন্যদের তরবারি দাবী করে।
কিন্তু কোন উদ্দেশ্যে, ওরিস জানতো না।
জেইমিঃ সাত রাজ্যের মধ্যে এগোন দুটা জয় করে ফেলেছে,
কিন্তু সে বাকি গুলো আলাদা আলাদা জয় করতে পারবে না।
কারণ হাজার বছরের মধ্যে প্রথমবার,
রাজারা তাদের নিজেদের মধ্যের কহলকে দূরে সরিয়ে তাদের শত্রুর বিরুদ্ধে লড়ার জন্য মিলিত হয়।
আমার পূর্বপুরুষ, হাউস ল্যানিস্টারের রাজা লরেন,
ছিলো সাত রাজ্যের সবচেয়ে ধনী পরিবারের কর্তা।
যখন রাজা লরেন, রিচের রাজা মেরেন গার্ডেনারের সাথে মিলে সৈন্যদল গঠন করে,
তারা ইতিহাসের সবচেয়ে শক্তিশালী বাহিনীর জন্ম দেয়,
এগোনকে পিষে ফেলার জন্য একটা তথাকথিত "লোহার মুষ্টি"।
লোহার মুষ্টি লড়াইতে একজন মানুষের মুখ ভেঙ্গে দিতে পারে
কিন্তু সেটা দিয়ে পাখি অথবা জন্তু শিকার করতে গেলে তা হাস্যকর দেখাবে।
এবং এগোনের কাছে এমন প্রানী ছিলো যা একই সাথে পাখি ও জন্তু।
দুই রাজা আগে কখনো ড্রাগন দেখেও নি, লড়াই করা তো অনেক দূরের কথা।
তারা হাজার হাজার বছর ধরে একে অপরের সাথে লড়েছে,
এবং জয় সবসময় বড় বাহিনীর দিকে গিয়েছে।
এগোনের চাইতে পাঁচ গুন বড় বাহিনী হয়ত একটা ড্রাগনকে মারতে পারতো...
কিন্তু এগোন তিনটা নিয়ে হাজির হয়।
তবুও ল্যানিস্টার ও গার্ডেনাররা জয়ের স্বপ্ন দেখেছিল।
তারা পরিষ্কার আকাশের নিচে শক্ত মাটির বিস্তৃত মাঠকে যুদ্ধক্ষেত্র হিসেবে বেছে নেয়।
তীরন্দাজ ও অশ্বারোহী বাহিনীর জন্য একেবারে পারফেক্ট।
কিন্তু দুই রাজার কেউ একবার ভেবেও দেখে নি কেন মাটিটা এত শক্ত।
গত দু'সপ্তাহে কোন বৃষ্টি হয় নি,
যার অর্থ মাঠের সকল গম ও ঘাস খুব শুকনো হয়ে উঠেছিলো।
ড্রাগনদের জন্য একেবারে পারফেক্ট।
প্রথমে মনে হচ্ছিলো লড়াইতে
দুই রাজা জয়লাভ করবে।
যখন যুদ্ধ শিঙা বেজে উঠে, তাদের বাহিনী এগোনের বাহিনীকে পার্শ্বদেশ দিয়ে ঘিরে ধরে
এবং তাদের অশ্বারোহী নাইটের দল ড্রাগন লড়াইতে অংশ নিতে পারার পূর্বেই
এগোনের ডিফেন্স ভেঙ্গে সেন্টারে ঢুকে পড়ে।
কিন্তু তারপর এগোন ও তার বোনেরা আকাশে ভেসে উঠে এবং ড্রাগনের আগুন নিক্ষেপ করে।
কিন্তু সৈন্যদের উপর না বরঞ্চ তাদের ঘিরে থাকা শুষ্ক মাঠের উপর।
তাদের লোহার মুষ্টি প্রসারিত হয়ে
দয়া ভিক্ষের হাতে পরিণত হয়।
কিন্তু এগোনের হৃদয়ে কোন দয়া ছিলো না।
৪০০০ এর বেশি মানুষ আগুনে পুডে মারা যায় এবং আরো ১০০০ পালাতে গিয়ে।
হাজার হাজার মানুষ পোড়া ক্ষত নিয়ে ঘরে ফিরে যায়
যাদের আর চেনায় যাচ্ছিলো না।
হাউস গার্ডেনার কখনো ফিরতে পারে নি।
গায়করা এই লড়াইকে "ফিল্ড অব ফায়ার" নাম দেয়, যেটা গার্ডেনার বংশ কে গিলে ফেলে।
এবং হাউস টাইরেল তাদের জায়গায়
রিচের লর্ড ও দক্ষিণের ওয়ার্ডেন হিসেবে উঠে দাঁড়ায়।
আমার প্রসিদ্ধ পূর্বপুরুষের ক্ষেত্রে,
যখন রাজা লরেন দেখে যে তারা হেরে যাচ্ছে,
সে আগুন ও ধোয়ার দেওয়াল পার করে নিরাপদ জায়গায় গিয়ে আশ্রয় নেয়...
অথবা বীরের মতো ধরা পড়ে,
পরের দিন সে এগোনের সামনে তরবারি রেখে নিজের মাথা নত করে।
নিজের দেওয়া কথা অনুযায়ী এগোন তার জীবন বখশে দেয়
এবং হাউস ল্যানিস্টারকে ক্যাস্টারলি রকের লর্ড ও পশ্চিমের ওয়ার্ডেন বানিয়ে দেয়।
বানাবেই না বা কেন?
একজন ল্যানিস্টার সবসময় তার ঋণ শোধ করে এবং এখন আমাদের জীবন তাদের কাছে কর্জ।
সেটার মূল্য কম হলেও কয়েক শতাব্দীর আনুগত্য।
তাছাড়া, এগোনের তরবারি সংগ্রহের বাতিক ছিল মাথা না।
ফিল্ড অব ফায়ারে তার লোকেদের জড় করা স্তুপের মাঝে সে লরেনেরটাও ফেলে দেয়
এবং এগোনফোর্টে পাঠিয়ে দেয়।
সানসাঃ দক্ষিণের বেশিভাগ এগোনের অধীনে চলে যাওয়ার পর,
আক্রমণকারীদের পরাজিত করার সেরা সুযোগ টা ছিলো উত্তরের হাতে,
কিন্তু যদি আমরা চেষ্টা করি তাহলে।
দক্ষিণের রাজাদের মতো,
উইন্টারের রাজা স্টার্করা গরিমা অথবা সোনার আশায় উত্তরকে একটা রাজ্য
হিসেবে প্রতিষ্ঠা করে নি,
এখানে সবচেয়ে গুরুত্বপূর্ণ হচ্ছে টিকে থাকা।
পুরো ওয়েস্টেরোসে একমাত্র উত্তর
সেই সময়টাকে মনে রেখেছে যখন ড্রাগনের চাইতে খারাপ কিছুর আবির্ভাব ঘটেছিল।
হাজার হাজার বছর আগে,
মানুষের রাজ্যে সূর্য অস্ত যায় এবং লং নাইটের শুরু হয়।
বরফ ও তুষারের মাঝ হতে একটা নতুন জাতির আবির্ভাব ঘটে, হোয়াইট ওয়াকার।
তারা কোন মুকুট দাবী করে নি, কোন সমঝোতা করে নি, কারো জীবন বখশে নি।
তারা মৃতদেরও নিজেদের সাথে নিয়ে চলতো।
মানবসভ্যতা বিলুপ্তির মুখে পড়লে একজন স্টার্ক চিলড্রেন অব দ্য ফরেস্টদের খুঁজে বার করে,
যারা ওয়েস্টেরোসের সবচেয়ে প্রাচীন প্রজাতি,
এবং তাদের একসময়ের শত্রু মানবদের সাথে জোট গঠনের জন্য রাজি করায়।
এই দুই জাতি মিলে ওয়াকারদের ল্যান্ড অব অলওয়েজ উইন্টারে ফিরে যেতে বাধ্য করে
এবং ওয়েস্টেরোস থেকে তাদের বিচ্ছিন্ন করার জন্য ওয়াল নির্মাণ করে,
যেটা ৩০০ মাইল চওড়া ও ৭০০ ফিট লম্বা বরফ, মাটি ও পাথরের একটি ইমারত।
সেটা পাহারা দেওয়ার জন্য নাইটস ওয়াচ প্রতিষ্ঠা করা হয়,
একটা ভাতৃসংঘ যারা মৃতদের থেকে জীবিতদের রক্ষা করার শপথ নিয়ে থাকে,
যাদের শপথ অতীতের অপরাধ ও পদবী মুছে ফেলে।
ভিসেরিসঃ লং নাইটের পর উত্তর এটা ভুলে যাওয়ার চেষ্টা করে যে তারা একটা মহাদেশের অংশ।
হয়ত অহংকারের কারণে, হয়ত তাদের মূর্খতার কারণে।
উত্তরের ব্যাপারে কোনকিছু নিশ্চিত করে বলা মুস্কিল।
কিন্তু এগোনের ড্রাগনের খবর ছড়িয়ে পরার পর,
উইন্টারের রাজা, টরহেন স্টার্ক বুঝতে পারে যে সে ওয়েস্টেরোসকে আর ভুলে থাকতে পারবে না
এবং তার লর্ডেদের উইন্টারফেল ডেকে পাঠায়।
কিছু বোকা বিপদটাকে হেসে উঠিয়ে দেয়,
বাকিরা দক্ষিণকে পুড়ে ছাই হতে কত সময় লাগবে তা নিয়ে বাজি ধরে।
টরহেন তাদেরকে সৈন্য জড়ো করার আদেশ দিয়ে চুপ করিয়ে দেয়
এবং সৈন্যদল নিয়ে উত্তর ত্যাগ করে।
সানসাঃ ফিল্ড অব ফায়ারে রক ও রিচের রাজার পতনের সময়,
লং নাইট পরবর্তী সবচেয়ে বড় উত্তরীয় সৈন্যদল
নেক পার করে রিভ্যারল্যান্ডে প্রবেশ করে।
কিন্তু যখন রাজা টরহেন ট্রাইডেন্টে এসে পৌছাই,
সে নদীর ওপাশে এগোনের জয় করা প্রত্যেক রাজ্যের
সৈন্যবাহিনীকে একসাথে দেখতে পায়।
যার সংখ্যা ছিলো টরহেনের চাইতে দ্বিগুণ এবং সাথে ৩ টা ড্রাগন।
ভিসেরিসঃ সেদিন রাতে, রাজা টরহেন তার সকল উপদেষ্টা
ও লর্ডেদের নিয়ে আলোচনায় বসে।
কেউ কেউ বীরত্বের সাথে লড়ে যুদ্ধে জয় করতে চেয়েছিল
এবং ট্রাইডেন্টে পুড়ে মরতে।
বিজ্ঞরা মোট কেলিনের পিছে আশ্রয় নিতে বলে,
একটা কেল্লা যেটা দক্ষিণের প্রত্যেকটা আক্রমণকে প্রতিহত করেছিল এবং সেখানে পুড়ে মরতে।
একটা আত্মঘাতী লর্ড রাতের অন্ধকারে এগোনের ক্যাম্পে গিয়ে
তার ঘুমন্ত ড্রাগনদের অথবা কমপক্ষে তাদের আরোহীদের হত্যার পরামর্শ দিয়েছিল।
বলা মুস্কিল যে তার পরিণতি কি হতো।
দগ্ধকরণ, শিরচ্ছদে, অঙ্গহানি?
হয়ত তিনিটাই।
সানসাঃ আমার পূর্বপুরুষ তাদের পরামর্শ শুনে,
এবং পরেরদিন সকালে শান্তি পতাকা উড়িয়ে
ট্রাইডেন্ট পার করে।
তারপর রাজা টরহেন স্টার্ক তার প্রাচীন মুকুট এগোনের পায়ের কাছে স্থাপন করে
এবং তাকে উইন্টারফেলের লর্ড ও উত্তরের ওয়ার্ডেন বানিয়ে দেওয়া হয়...
ভিসেরিসঃ তার নাম হয় দ্য কিং হু নেল্ট।
সানসাঃ তার কাছে অন্য কোন বিকল্প ছিলো না,
এবং তার বৌদলতে আমাদের সৈন্যরা নিরাপদে তাদের বাড়ি ফিরে আসে।
এগোন তাদের থেকে যে তরবারি সংগ্রহ করেছিল সেগুলো পুড়ানো অথবা গলানো হয় নি।
.
বেইলিসঃ ভেল অব এরিন ছিলো শেষ রাজ্যেগুলোর একটা যেটা তখনো টিকে ছিলো।
প্রাচীন এবং গর্বিত,
হাউস এরিন তাই করলো যা তারা প্রত্যেকবার যুদ্ধের সময় করে থাকে।
তারা ব্লাডি গেইট বন্ধ করে ভেলকে সিল করে দিলো।
তারপর কুইন-রিজেন্ট, হাউস এরিনের সায়ারা, তার ছেলে
বালক রাজা রোনেল কে নিয়ে তাদের অভেদ্য দুর্গ এরিতে আশ্রয় নেয়।
তাদের পর্বতমালার উপর থেকে তারা পুরো ওয়েস্টেরোস কে উপেক্ষা করতে পারতো,
তাদের সব সমস্যা মেঘের নিচে চাপা পড়ে যেত।
কিন্তু একদিন রানী সায়ারা বাইরের উঠানে প্রবেশ করে দেখে যে
তার তরুণ ছেলে, ভিসেনিয়া টারগেরিয়ানের কোলে বসে আছে
এবং তার পাশে দাঁড়িয়ে আছে ড্রাগন ভেগার।
যেভাবে সে ডিনারে আরেকটা কেক চেয়ে থাকে,
ছোট্ট রাজা রোনেল তার মাকে জিজ্ঞেস করে যে সে এই লেডির ড্রাগনে চড়ে উড়তে পারবে কিনা।
ভিসেনিয়া হাসিমুখে সায়ারার দিকে তাকায়।
সায়ারা হয়ত ভেগারকেও হাসতে দেখেছিল।
নিজের আদবকায়দা মনে রেখে,
সায়ারা জিজ্ঞেস করে যে ভিসেনিয়া খাবার অথবা ওয়াইন নিবে কিনা,
এত লম্বা যাত্রা করে সে নিশ্চয় ক্লান্ত।
কিন্তু ভিসেনিয়া বিনয়ের সাথে না করে।
তার মায়ের কথাবার্তায় বিরক্ত হয়ে রোনেল তার প্রশ্নের উত্তর দাবি করে।
বোকা ছেলে।
সে প্রশ্নটা বুঝতে পর্যন্ত পারে নি।
সায়ারা এক মুহূর্তের জন্য ইতস্তত করে, তারপর একজন মা হিসেবে ভিসেনিয়া কে জিজ্ঞসে করে
এমনটা করা নিরাপদ হবে কিনা।
ভিসেনিয়া তাকে আশ্বস্ত করে।
সায়ারা আর কিইবা করতে পারতো?
যখন তার ছেলে আকাশে উড়ছিল,
সে তার ছেলের ছোট অলক, তার নিজের শিরোভূষণ,
এবং মাউন্টেন ও ভেলের সুপ্রাচীন বাজপাখি মুকুট সংগ্রহ করে,
যেটা এরিনরা হাজার হাজার বছর ধরে মাথায় পড়ে এসেছে।
রোনেল একজন রাজা হিসেবে আকাশে উঠেছিল এবং একজন লর্ড হিসেবে অবতরণ করে।
হয়ত সে কয়েক মিনিট আকাশে উড়াকে
তার রাজত্বের জন্য একটা সঠিক মূল্য ভেবেছিল, যেমনটা বাচ্চারা ভেবে থাকে।
যত সম্ভব সে ভিসেনিয়ার পায়ের কাছে পড়ে থাকা ৩টা মুকুটকে লক্ষ্যও করে নি
অথবা তাদের পাশে থাকা তরবারির স্তুপটাকে।
ভিসেরিসঃ ওয়েস্টেরোসের মাথা এগোনের সামনে নত হয়ে গেছে
কিন্তু তার হৃদয় তখনো মুক্ত।
ওল্ডটাউন, ফেইথ অব দ্যা সেভেন এর কেন্দ্রস্থল।
সেখানে বাস করতো হাই সেপ্টন, প্রত্যেক ধার্মিক ব্যক্তির ফাদার,
যে পুরো ওয়েস্টেরোসের আনুগত্যের দাবিদার।
শুধু উত্তরের বন্যরা ও তাদের ঈশ্বরেরা তার অধীনস্থ ছিলো না।
যখন এগোন ওয়েস্টেরোসে পা রাখে,
হাই সেপ্টন নিজেকে স্টেরি সেপ্টে আবদ্ধ করে দেয়
এবং তার প্রত্যেক ঈশ্বরের নামে একদিন করে
মোট সাতদিন উপবাস করে।
এত ভোগান্তির পর সে একটা ঐশ্বরিক জ্ঞান লাভ করে,
যে যদি ওল্ডটাউন ড্রাগনের বিরুদ্ধে অস্ত্র ধরে তাহলে তাদের নগরীর সাথে সাথে
ধার্মিক এবং অধার্মিক সবাই পুড়ে মরবে।
হাউস স্টার্কের আত্মসমর্পণের পর,
এগোন আরেকটা লড়াইয়ের জন্য প্রস্তুত হয়ে ওল্ডটাউনের দিকে যাত্রা করে।
কিন্তু সে গিয়ে দরজা খোলা পায় এবং হাই সেপ্টন তাকে স্বাগতম জানায়।
বোকা সাধুটা এগোনকে সেটা প্রদানের ঔদ্ধত্যতা দেখায় যা সে আগেই জিতে নিয়েছিল
এবং ভ্যালেরিয়ার শেষ সন্তান হাউস টারগেরিয়ানের এগোনকে
"তার নামের প্রথম, আন্ডাল ও ফার্স্ট মেনদের রাজা,
সাত রাজ্যের মালিক এবং রাষ্ট্রের রক্ষাকর্তা" হিসেবে অভিষিক্ত করে।
যেন সময় যাকে সিজদা করেছে তার কাছে টাইটেল কোন মূল্য রাখে।
এখন থেকে মেইস্টাররা সকল ইতিহাসকে কংকুয়েস্টের আগে ও পরে হিসেবে ভাগ করবে।
সবাই ভেবেছিল এগোন ওল্ডটাউনকে তার দরবার বানাবে
কিন্তু তার রাজ্যাভিষেকের পরে এগোন ব্লাকওয়াটার নদীর মোহনায় ফিরে যায়,
ওয়েস্টেরোসের যে স্থানে সে প্রথম পা রেখেছিল।
তার অস্থায়ী কেল্লাকে ঘিরে একটা ছোট নগরী গড়ে উঠেছিল।
তাদের নতুন মনিবের সম্মানে, স্থানীয়রা জায়গাটার নাম দিয়েছিল কিংস ল্যান্ডিং।
যদিও জায়গাটা বেশি হলে একজন হেজ নাইটের জন্য উপযোগী ছিলো,
কর্দমাক্ত রাস্তা, কাঠের বেড়া ও ওয়েস্টেরোসের প্রত্যেক
কোণা থেকে বয়ে আনা খন্ড বিখন্ডিত তরবারি তে পূর্ণ হয়ে ছিল জায়গাটা।
কিন্তু যখন এগোন তার দরবার প্রতিষ্ঠিত করে, কাঠ পাথর হয়ে যায়।
কালো মাটি রেড কিপের নিচে চাপা পড়ে যায়।
এবং এগোনের শত্রুদের তরবারি ড্রাগনের আগুনে গলে,
একজন মহারাজা ও এই বিশ্বের দেখা
সবচেয়ে মহান রাজংশের জন্য উপযুক্ত একটা আসনে পরিণত হয়।
হাউস টারগেরিয়ান।
আমার বংশ।
আমার সিংহাসন।
অথবা তেমনটাই হওয়ার কথা ছিলো।
ভ্যারিসঃ কিন্তু এগোন নিজেকে "সাত রাজ্যের মালিক" ঘোষণা করলেও,
আসলে তার অধীনে রাজ্য ছিলো ছয়টা।
সপ্তম রাজ্য ডর্ণ, কখনো মাথা নত করে নি।
ভিসেনিয়া ভেলে উড়ে গিয়ে সেখানকার মুকুট নিয়ে ফিরে এসেছিল।
তার বোনকে অনুকরণ করে,
রেনিস ডর্ণের রাস্তা অবরোধ করে রাখা শত্রুদের উপর দিয়ে উড়ে গিয়ে,
তখনকার শাসনকর্ত্রী, প্রিন্সেস মেরিয়া মার্টেলের দূর্গে অবতরণ করে।
মেরিয়া ছিলো ৮০ বছর বয়সী, মোটা, টেকো, অন্ধ একজন বৃদ্ধা।
তার পিঠপিছে অনেকে তাকে "ডর্ণের হলুদ ব্যাঙ" বলে ডাকতো।
সুন্দরী রেনিস হয়ত তাকে ব্যাঙের মতো দুর্বল ভেবে বসেছিল।
সে প্রিন্সেস মেরিয়াকে তার ভাই এগোনের সামনে মাথা নত করতে বলে।
তবে মারিয়ার বয়স বিবেচনা করে বলে যে আনুগত্য সহকারে
একটা অভিবাদন জানালেও চলবে।
কিন্তু প্রিন্সেস রানীকে জানিয়ে দেয় যে টারগেরিয়ানরা ডর্ণে আমন্ত্রিত না
এবং পুড়ে ছাই হয়ে গেলেও মার্টেলরা কখনো ভাঙ্গবে না, মচকাবে না অথবা মাথা নত করবে না।
♪ আখলাক আহমেদ ♪
রেনিস চাইলে তার ড্রাগনে উঠে তখনি
মেরিয়াকে পুড়িয়ে ছাই করে দিতে পারতো যেমনটা তার ভাই হ্যারেনহলে করেছিল।
কিন্তু সে মারিয়ার চোখে যায় দেখে থাকুক না কেন
সেটা তাকে ভয় পাইয়ে দিয়েছিল এবং সে
ভিজাবেড়ালের মতো কিংস ল্যান্ডিং ফিরে আসে।
এগোনের রাজ্যাভিষেকের পর,
রেনিস, এগোন ও ভিসেরিয়া তাদের ড্রাগনদের নিয়ে
ডর্ণে ফেরত যায়।
কিন্তু তারা কোন সৈন্যদলের দেখা পায় নি এবং কোন লর্ড তাদের বিরুদ্ধে লড়ে নি।
ড্রাগনদের আসার সাথে সাথে পুরো ডর্ণ ফাকা হয়ে যায়।
হাউস মার্টেল হ্যারেনহল ও ফিল্ড অব ফায়ার থেকে শিক্ষা নিয়েছিল।
সম্মুখ লড়াইতে ড্রাগনদের হারানো সম্ভব না,
কিন্তু যুদ্ধে আরো অনেক কিছুই রয়েছে।
কোন বাঁধার সম্মুখীন না হয়ে এগোন ডর্ণকে নিজের ঘোষণা করে।
কিন্তু এগোনের কিংস ল্যান্ডিং ফিরে যাওয়ার পর
তার দুর্গাধিপতিদের দুর্গের টাওয়ার থেকে ফেলে দেওয়া হয় এবং তার রাজবাহিনী
কোন চিহ্ন না রেখেই মরুভূমিতে হারিয়ে যায়।
কিন্তু যখন বাতাস তার গতিপথ পাল্টাতো মাঝে মাঝে কিছু পুড়নো হাড় ও বর্ম ভেসে উঠতো।
মেরিয়া মার্টেলের উপর প্রতিশোধ নেওয়ার
অভিপ্রায় নিয়ে রেনিস মেরাক্সিসে চড়ে ফিরে আসে।
কিন্তু ডর্ণ এবার খালি ছিলো না।
ডর্ণিসরা মারিয়ার কথার দাম রেখেছিল
এবং ড্রাগনের আগুনের মুখেও লড়েছিল।
এবং তারা জিতেছিল।
একদিন একটা বল্ট মেরাক্সিসের চোখে গিয়ে লাগে এবং ড্রাগনটাকে আকাশ থেকে ছিটকে ফেলে দেয়।
রেনিসের বিপরীতে হাউস মার্টেল অটুট থেকে যায়।
ক্রোধে এগোন ও ভিসেনিয়া প্রত্যেক দূর্গ, প্রত্যেক নগরীতে আগুন ধরিয়ে দেয়, কিন্তু সানস্পেয়ার কে ছেড়ে দেয়
এই আশায় যে ডর্ণিসরা হাউস মার্টেল থেকে মুখ ফিরিয়ে নিবে।
কিন্তু ডর্ণিসরা তাদের আনুগত্য বজায় রাখে,
এবং যখন এগোন কিংস ল্যান্ডিং ফিরে আসে,
তার নিজের রাজধানীর রাস্তায় তার উপর হত্যাচেষ্টা চালানো হয়।
যদি ভিসেনিয়া না থাকতো তাহলে রাজা বেশি দিন তার রাজত্ব উপভোগ করতে পারতো না।
এরপর থেকে রাজা ও তার পরিবারকে
রাষ্টের সবচেয়ে সেরা সাত নাইট, "কিংসগার্ড" রক্ষা করে আসবে।
যখন মেরিয়া ঘুমের মধ্যে মৃত্যুবরণ করে, তার দুর্বল ও ক্লান্ত ছেলে শান্তির প্রস্তাব রাখে।
কিন্তু বৃদ্ধা মেরিয়া এগোনকে যথেষ্ট ক্লান্ত করে তুলেছিল এবং সে এই প্রস্তাবে রাজি হয়।
টারগেরিয়ানরা তখনো ডর্ণকে চাইতো এবং একসময় তারা পাবেও।
কিন্তু তরবারি দিয়ে না।
তারা এটাকে কিনে নিবে যেভাবে একজন মহান লর্ড কিছু কিনে থাকে...
একটা কন্যা দিয়ে।
ভিসেরিসঃ কংকুয়েস্টের পর, যখন মানুষ আকাশের দিকে তাকাতো তারা ড্রাগন দেখতে পেতো।
অভিজাতরা তাদের চোখ নিচু রাখতে শিখে নিয়েছিল,
কিন্তু দেবতারা স্বর্গ ভাগাভাগি করাতে অভ্যস্ত ছিলো না।
যখন এগোন মারা যায় হাই সেপ্টন ফেইথ ও তার সৈন্যদলকে নিয়ে বিদ্রোহ শুরু করে
এই দাবীতে যে ভাইয়ের সাথে বোনের বিয়ের
ভ্যালেরিয়ান প্রথা সাত ঈশ্বরের নজরে মহাপাপ।
যদিও পবিত্র মাদার ও ফাদার কোথা থেকে এসেছে সেটা কেউ ব্যাখ্যা করতে পারে নি।
আমার পূর্বপুরুষ মেগোর দ্য ওয়াইস অথবা মেগোর দ্য ক্রুর, যে নামে মানুষ তাকে ডাকে,
প্রত্যেক জঙ্গি প্রিস্টের মাথায় বাউন্টি ঘোষণা করে,
এবং দৈবক্রমে ফেইথ দ্রুতই তার সেপ্টে ফিরে যায়।
ডর্ণ ও ফেইথ তাদের নিজ নিজ অবস্থানে ফিরে যাওয়ার পর
পুরো ওয়েস্টেরোসে আমার পরিবারের সাথে লড়ার মতো আর কেউ ছিলো না,
তাই তারা নিজেদের মধ্যে লড়াই শুরু করে।
ডান্স অব ড্রাগনে,
একটা টারগেরিয়ান রাজকুমারী তার ভাইয়ের সিংহাসন চুরির চেষ্টা করে।
তার বোকামির কারণে বেশিভাগ ড্রাগন মারা যায়,
যদিও সৌভাগ্যক্রমে একটা তাকেই খেয়ে ফেলে।
কিন্তু ড্রাগন ছাড়াও আমরা ছিলাম ওল্ড ভ্যালেরিয়ার রক্ত,
যেটা সমান বিপদজনক প্রমাণিত হয়।
আমার এক বোকা পূর্বপুরুষ তার জারজ ও
আমাদের পরিবারের মাঝের পার্থক্যটা বুঝতে পারে নি
এবং মৃত্যুশয্যায় তার জারজদের বৈধ করে দেয়।
ব্লাকফায়ার নাম গ্রহণ করে,
জারজগুলা নিজেদের আসল চরিত্র প্রকাশ করে এবং তাদের পিতার সাম্রাজ্য চুরির চেষ্টা করে।
যখন তারা ব্যর্থ হয় তাদের ছেলেরা চেষ্টা করে।
যখন তাদের ছেলেরা ব্যর্থ হয়, তাদের নাতিরা চেষ্টা করে।
অবশেষে, কিংসগার্ডের নাইট, স্যার ব্যারিস্টান দ্য বোল্ড
ওয়ার অব দ্য নাইনপেনি কিংস এ মেলিস দ্য মনস্ট্ররাসকে হত্যা করে
ব্লাকফায়ার বংশের সমাপ্তি ঘটায়।
পরিণামে, ড্রাগন ছাড়া এবং প্রজাদের সাথে আমাদের রক্ত মিশে যাওয়ার ফলে
আমাদের নাকের ডগায় বেড়ে উঠা সবচেয়ে বড় বিপদটাই আমরা দেখতে পাই নি।
জেইমিঃ একটা কথা প্রচলিত আছে,
"যখন একজন টারগেরিয়ানের জন্ম হয় দেবতারা একটা কয়েন নিক্ষেপ করে।"
রাজা এরিসের বেলায় হয়ত কয়েনটা পড়ে গিয়েছিল,
প্রথমে মনে হয়েছিল তার পরিবারের পাগলামি তাকে স্পর্শ করে নি।
কিন্তু তার বয়স যত বাড়তে থাকে, সে সব জায়গায় ষড়যন্ত্র দেখতে শুরু করে,
এবং কোন ষড়যন্ত্র না থাকলেও সে নিজেই একটা বানিয়ে ফেলতো।
তার কিংসগার্ডের একজন হিসেবে, আমি সরাসরি দেখেছিলাম যে
একজন রাজা যে নিজের মাথাকে সামলাতে পারে না সে সাত রাজ্যও সামলাতে পারে না।
আমরা তার শাসন এই আশায় সহ্য করতাম যে
একদিন তার ছেলে রিহেগার সিংহাসনে বসে
সব ঠিক করে দিবে।
কিন্তু রিহেগারও তার বাপের মতো পাগল প্রমাণিত হলো
এবং লিয়ানা স্টার্ককে অপহরণ করে বসলো, যে ছিলো উত্তরের ওয়ার্ডেনের কন্যা
এবং স্ট্রোমসল্যান্ডের লর্ড রবার্ট ব্যারাথিওনের বাগদত্তা।
লিয়ানার পিতা ও ভাই ন্যায়বিচার দাবী করলে
ম্যাড কিং হাসতে হাসতে
তাদের প্রত্যাখ্যাত করে।
ভ্যারিসঃ শুধুমাত্র দুই খুনে তুষ্ট হতে না পেরে,
ম্যাড কিং ভেলের লর্ড জন এরিনকে তার দুই ওয়ার্ড
রবার্ট ব্যারাথিওন ও এডার্ড স্টার্ককে হত্যা করার আদেশ দেয়।
তার পরিবর্তে জন এরিন বিদ্রোহ শুরু করে।
নেড স্টার্ক রাজানুগত প্রহরীদের পার করে উত্তরকে দাঁড় করায়
এবং রবার্ট একদিনে তিনটা ব্যাটেল জিতে স্ট্রোমসল্যান্ডকে তার পিছে একত্রিত করে।
কিন্তু পরবর্তী ব্যাটেলে রাজানুগত বাহিনীর হাতে পরাজিত হয়ে পালাতে বাধ্য হয়
এবং তার দূর্গ স্ট্রোমস এন্ড অবরোধের মুখে পড়ে।
সানসাঃ হ্যান্ড অব দ্য কিং অবশেষে রবার্টকে স্টোনি সেপ্ট
নগরীতে কোণঠাসা করতে সক্ষম হয়
এবং বিদ্রোহী লিডারকে ধরার জন্য নগরীর
প্রত্যেক দরজায় তার সৈন্যদের পাঠায়।
কিন্তু গ্রামবাসীরা ম্যাড কিং কে ঘৃণা করতো এবং রবার্ট কে ভালোবাসতো,
তারা তাকে সৈন্যদের থেকে একধাপ এগিয়ে রাখে।
অবশেষে মাত্র একটাই আশ্রয় খোঁজা বাকি থাকে।
যখন সৈন্যরা সেটাকে ঘিরে ধরে, নগরীর ঘন্টাগুলো বেজে উঠে।
রবার্টের অবস্থার কথা জেনে,
আমার পিতা ও জন এরিন রিভারল্যান্ড ছুটে আসে
এবং তাদের সাহায্য করার জন্য আমার দাদা হস্টার টাল্লিকে রাজি করায়।
একসাথে মিলে তারা হ্যান্ডের বাহিনীকে পরাজিত করে এবং রবার্টকে উদ্ধার করে।
টাল্লিদের সাথে বন্ধন মজবুত করার জন্য,
আমার বাবা আমার মা ক্যাথেলিন ও জন এরিন আমার খালা লায়সাকে বিয়ে করে।
মাত্র কয়েকদিন পরেই দুইজন আবার যুদ্ধক্ষেত্রে ফিরে যায়,
কারণ ড্রাগন অবশেষে জেগে উঠেছিল।
ভিসেরিসঃ যখন আমার পিতার সেবকরা তার রাষ্ট্রকে ধ্বংস করছিলো,
আমার ভাই ব্যস্ত ছিলো তার....
উপপত্নীর সাথে? বেশ্যার সাথে?
আমি তাকে বিক্ষেপ নামে আখ্যায়িত করবো।
কিন্তু এখন রিহেগার তার বোধশক্তি ফিরে পেয়ে কিংস ল্যান্ডিং ফিরে এসেছে।
সে তার পিতাকে রাষ্ট্রের সবচেয়ে ধনী ও সবচেয়ে শক্তিশালী লর্ড
টাইউইন ল্যানিস্টারকে ডেকে পাঠানোর জন্য তার পিতাকে রাজি করায়।
রিহেগার নিজে দখলদার রবার্টের বিরুদ্ধে
রাজ বাহিনীকে নেতৃত্ব দিবে।
ট্রাইডেন্টের পাড়ে,
আমার ভাই সেই লোকের সাথে লড়ে যার স্ত্রীকে সে চুরি করেছে,
এবং যে সেটার বদলে তার জন্মাধিকার চুরির চেষ্টা করছে।
পরিশেষে রবার্ট জয়লাভ করে।
তার হাতুড়ি আমার ভাইয়ের বর্মকে চুর্ণবিচুর্ণ করে ফেলে
এবং তাতে বসানো মুক্তা বৃষ্টি কণার মতো নদীতে গিয়ে পড়ে
এবং নদীর স্রোতে হারিয়ে যায়।
ভ্যারিসঃ রিহেগারের পরাজয়ের পর রবার্ট ও কিংস ল্যান্ডিং এর মাঝে আর কোন বাঁধা ছিলো না।
রাজার চেহারাটা একবার কল্পনা করুন,
যখন সে তার দরজার বাইরে হরিণ না রবং সিংহ দেখতে পেয়েছিল।
তার বিগত হ্যান্ড, টাইউইন ল্যানিস্টার
রাজার প্রতি আনুগত্যের প্রতিশ্রুতি নিয়ে রবার্টের চেয়েও বড় বাহিনী সাথে নিয়ে
রাজধানী এসে পৌঁছেছে।
নিজের বিশ্বাসে আস্থা রেখে এরিস দরজা খুলে দিতে বলে,
এবং ল্যানিস্টার বাহিনী কর্তব্যনিষ্ঠ ভাবে
রাজার প্রজাদের ধর্ষণ, লুটপাট ও হত্যা করতে শুরু করে।
যখন এডার্ড স্টার্ক রবার্টের বাহিনী নিয়ে রাজধানী এসে পৌঁছাই,
সে নগরীর দেওয়ালের উপর ল্যানিস্টার ব্যানার ঝুলতে দেখতে পায়,
চারদিকে লাশ পড়ে ছিলো,
এবং স্যার জেইমি ল্যানিস্টার বসে ছিলো আয়রন থ্রোনের উপর।
তার নিচে পড়ে ছিলো, ম্যাড কিং এরিস
যাকে সে রক্ষা করার শপথ নিয়েছিল। পিঠে তরবারির ক্ষত নিয়ে নিজের
রক্তের মাঝে মরে পড়ে ছিলো রাজা।
লর্ড এডার্ড হয়ত মনে মনে স্যার জেইমিকে এই কাজের জন্য ধন্যবাদ দিয়েছিল
কিন্তু নিজের সম্মানবোধ মনে রেখে,
লর্ড এডার্ড স্যার জেইমিকে কিংস্লেয়ার নামে আখ্যায়িত করে,
একটা নাম যা থেকে সে কখনো পালাতে পারবে না।
জেইমিঃ লর্ড এডার্ড না পারলেও,
রবার্ট তার মহিমান্বিত জয়ে আমার অবদান বুঝতে পেরেছিল।
সে আমার অপরাধ ক্ষমা করে আমাকে ও স্যার ব্যারিস্টান সেলমিকে
তার কিংসগার্ডেও রেখে দেয়।
স্যার সেলমি রিহেগারের হয়ে লড়ে ট্রাইডেন্টে গুরুতর আহত হয়েছিল।
আমরা দুজনেই টারগেরিয়ানদের প্রতি আমাদের কর্তব্য পালনে ব্যর্থ হয়েছিলাম,
হয়ত সেই বিষয়টাই রবার্টের পছন্দ হয়েছিল।
যখন আমার পিতা রবার্টের সামনে
রিহেগারের স্ত্রী ও তার দুই সন্তানের মৃতদেহ উপস্থাপন করে,
নেড স্টার্ক রেগে উঠে এবং
রবার্টকে তাদের হত্যাকারীকে ডর্ণে ও আমাকে ওয়ালে পাঠাতে বলে।
কিন্তু আমি তা দেখেছিলাম যা নেড দেখতে পায় নি।
রবার্ট মৃতদেহ গুলোর জন্য লজ্জিত ছিলো,
এবং আরো লজ্জিত ছিলো এই জন্য যে সে শান্তি অনুভব করছিলো।
সে জানতো রিহেগারের সন্তানদের মরতে হবে নাহলে তার সিংহাসন নিরাপদ থাকবে না।
কিন্তু মহান বীরেরা বাচ্চাদের হত্যা করে না।
তারা শুধু হত্যাকারীদের শাস্তি দায় না।
ভিসেরিসঃ কোন সন্দেহ নেই, আমার পরিণতিও তেমনই হতো,
কিন্তু আমার পিতা আমাকে ও আমার গর্ভবতী মাকে আগেই ড্রাগনস্টোন পাঠিয়ে দিয়েছিল।
তার চুরি করা সিংহাসন রক্ষার জন্য দখলদার যখন আমাকে ও আমার সদ্যজাত
বোনকে হত্যার জন্য সৈন্য পাঠায়
একজন রাজভক্ত নাইট আমাদের ন্যারো সির অপর পারে ইসোসে পাচার করে দেয়।
এবং তাই এখন ভ্যালেরিয়ার শেষ ড্রাগনদের,
এই বিশ্বের দেখা সবচেয়ে মহান
রাজবংশ ও সভ্যতার উত্তরসূরিদের
নর্দমায় ঘুমাতে হচ্ছে এবং ওলিগতিতে এঁটো খাবার খুজে বেড়াতে হচ্ছে,
দখলদারের ছুরি থেকে এক কদম আগে
ও তার স্পাইমাস্টার ভ্যারিসের ফিসফিস থেকে এক কদম পিছে।
কিন্তু আমরা চিরকাল পালাবো না।
একদিন সৈন্যদল নিয়ে আমি আমার দেশে ফিরে যাবো,
আমার সিংহাসন পুনরুদ্ধার করবো
এবং আমার পরিবারের নীতিবাক্য প্রত্যেক বিশ্বাসঘাতককে মনে করাবো।
আগুন এবং রক্ত।
♪ আখলাক আহমেদ ♪
www.facebook.com/akhlak.ahmed.779